(2)

Naslednje uredbe, povezane s skupno ribiško politiko, so zastarele, vendar formalno še vedno veljajo: — Uredba Komisije (EGS) št. 3459/85 z dne 6. decembra 1985 o določitvi podrobnih pravil za odobritev kompenzacijskega nadomestila za sardele iz Atlantika (5). Navedena uredba nima več pravnih učinkov, saj zaradi sprememb osnovne zakonodaje ta ni več združljiva z uporabo navedenega akta, — Uredba Komisije (EGS) št. 254/86 z dne 4. februarja 1986 o podrobnih pravilih za postopno odpravo količinskih omejitev, ki se uporabljajo v državah članicah razen Španije in Portugalske za konzervirane sardele in tune, ki izvirajo iz Španije (6). Navedena uredba nima več pravnih učinkov, ker je veljala za prehodno obdobje, ki se je izteklo, — Uredba Komisije (EGS) št. 3599/90 z dne 13. decembra 1990 o odpravi škode, ki je nastala zaradi zaustavitve ribolova na morski list s plovili, ki plovejo pod zastavo države članice v letu 1989 (7). Navedena uredba nima več pravnih učinkov, ker je veljala samo za leto 1989, — Uredba Komisije (EGS) št. 3863/91 z dne 16. decembra 1991 o določitvi najmanjše velikosti za dajanje v promet za rakovice, veljavne v nekaterih obalnih območjih Združenega kraljestva (8). Navedena uredba nima več pravnih učinkov, saj zaradi sprememb osnovne zakonodaje ta ni več združljiva z uporabo navedenega akta, — Uredba Komisije (ES) št. 897/94 z dne 22. aprila 1994 o podrobnih pravilih za uporabo Uredbe Sveta (EGS) št. 2847/93 v zvezi s pilotnimi projekti za stalno spremljanje položaja ribiških plovil Skupnosti (9). Navedena uredba nima več pravnih učinkov, saj zaradi sprememb osnovne zakonodaje ta ni več združljiva z uporabo navedenega akta, — Uredba Komisije (ES) št. 1419/96 z dne 22. julija 1996 o določitvi zneska pomoči za zasebno skladiščenje lignjev Loligo patagonica (10). Navedena uredba nima več pravnih učinkov, saj zaradi sprememb osnovne zakonodaje ta ni več združljiva z uporabo navedenega akta, — Uredba Komisije (ES) št. 2378/1999 z dne 9. novembra 1999 o spremembi Uredbe (ES) št. 1282/1999 o zagotavljanju dodelitve nadomestila organizacijam proizvajalcev za tuna, dobavljenega predelovalni industriji v obdobju od 1. oktobra do 31. decembra 1998 (11). Navedena uredba nima več pravnih učinkov, ker je veljala samo za leto 1998, — Uredba Komisije (ES) št. 1103/2000 z dne 25. maja 2000 o zagotavljanju dodelitve nadomestila organizacijam proizvajalcev za tuna, dobavljenega predelovalni industriji v obdobju od 1. julija do 30. septembra 1999 (12). Navedena uredba nima več pravnih učinkov, ker je veljala samo za leto 1999, — Uredba Komisije (ES) št. 1702/2000 z dne 31. julija 2000 o prepovedi ribolova na trsko s plovili, ki plujejo pod zastavo Španije (13). Navedena uredba nima več pravnih učinkov, ker je veljala za dodelitev kvot za leto 2000, — Uredba Komisije (ES) št. 585/2001 z dne 26. marca 2001 o zagotavljanju nadomestila organizacijam proizvajalcev za tuna, dobavljene predelovalni industriji v obdobju od 1. januarja do 31. marca 2000 (14). Navedena uredba nima več pravnih učinkov, ker je veljala samo za leto 2000, — Uredba Komisije (ES) št. 2496/2001 z dne 19. decembra 2001 o zagotavljanju nadomestila organizacijam proizvajalcev za tuna, dobavljenega predelovalni industriji v obdobju od 1. januarja do 31. marca 2001 (15). Navedena uredba nima več pravnih učinkov, ker je veljala samo za leto 2001.